b'\n_START_ARTICLE_\nKotiliesi\n_START_SECTION_\nKotilieden Kummikerho\n_START_PARAGRAPH_\nKotilieden Kummikerho on vuonna 1938 perustettu avustusyhdistys, joka auttaa aineellisiin ja henkisiin vaikeuksiin joutuneita Suomessa asuvia perheit\xc3\xa4 ja yksityishenkil\xc3\xb6it\xc3\xa4. Apu annetaan kuntien, yhdistysten tai muiden yhteis\xc3\xb6jen kautta. Kummikerhon perusti Ida Salomaa._NEWLINE_Esimerkiksi jouluna 1972 Kummikerho lahjoitti Kotilieden lukijoilta ker\xc3\xa4\xc3\xa4mill\xc3\xa4\xc3\xa4n varoilla 450 patjaa ja vuodevaatteita Pohjois-Pohjanmaan kuntien k\xc3\xb6yhille perheille kampanjatunnuksella Oma vuode jokaiselle._NEWLINE_Viime vuosina Kotilieden Kummikerho on tukenut muun muassa virkistyslomia omaishoitajille ja sairaiden lasten \xc3\xa4ideille sek\xc3\xa4 Pelastakaa Lapset ry:n Ev\xc3\xa4it\xc3\xa4 el\xc3\xa4m\xc3\xa4lle -ohjelmalle, jossa hankitaan oppikirjoja ja oppimateriaaleja v\xc3\xa4h\xc3\xa4varaisten perheiden lukio- tai ammattiopintoihin._NEWLINE_Kummikerhon pitk\xc3\xa4aikainen toiminnanjohtaja oli Salme Parviainen (1926\xe2\x80\x932015).'